Diari Oficial de la Generalitat Valenciana


Sumari del DOGV 4993, del 26-04-2005 (2005/4126)

RESOLUCIÓ de 3 de març de 2005, de la Conselleria d'Empresa, Universitat i Ciència, per la qual es declara aigua mineral natural la que procedix de la captació número 0-7418, partida El Pinarejo, pedania de San Antonio, terme municipal de Requena, província de València.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4993

Data del DOGV
:   26-04-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/4126


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 3 de març de 2005, de la Conselleria d'Empresa, Universitat i Ciència, per la qual es declara aigua mineral natural la que procedix de la captació número 0-7418, partida El Pinarejo, pedania de San Antonio, terme municipal de Requena, província de València. [2005/M4126]
  
Vist que l'expedient de declaració d'aigua mineral natural la que procedix del sondeig número 0-7418, partida d'El Pinarejo, pedania de San Antonio, terme municipal de Requena, província de València, per a la seua posterior explotació conjunta i única, sota la mateixa denominació Fuencisla amb l'aigua declarada natural que procedix de la captació número 0-6732, del registre d'obres de València, i a la qual es pretén completar, instat davant el Servei Territorial d'Indústria de València per la societat Agua Mineral San Benedetto, SA.
  
Vist que la Llei 22/1973, de Mines, que el Reial Decret 2.857/1978, pel qual s'aprova el Reglament General per al Règim de la Mineria, que el Reial Decret 1.047/1984, sobre valoració definitiva i ampliació de funcions i mitjans adscrits als serveis traspassats a la Comunitat Valenciana en matèria d'indústria, energia i mines, que la Llei 29/1985, d'Aigües, que el Reial Decret 849/1986, pel qual s'aprova el Reglament Públic Hidràulic, títol peliminar i altres, que el Reial Decret 1.074/2002, de 18 d'octubre, sobre la reglamentació tecnicosanitària per a l'elaboració, la circulació i el comerç de les aigües de beguda envasada, modificat pel Reial Decret 1.744, de 19 de desembre.
  
Antecedents de fet
  
1. La societat Agua Mineral San Benedetto, SA, per mitjà d'escrit dirigit al Servei Territorial d'Indústria de València amb data de registre d'entrada 18 de desembre de 2003, amb la prèvia presa de mostres de les aigües, va sol·licitar que com no existia geològicament cap element diferenciador entre les aigües procedents de la captació número 0-6732 (Fuencisla 1), declarada aigua mineral natural i de la captació número 0-7418 (Fuencisla 2), s'atorgue la mateixa qualificació d'aigua mineral natural a l'aigua procedent de la referida captació número 0-7418 perquè esta obra subterrània puga ser utilitzada com a sondeig alternatiu a la captació número 0-6732.
  
2. Amb data 3 de juliol de 2003, el Servei Territorial d'Indústria i Energia de València va autoritzar a la societat Agua Mineral de San Benedetto, la realització de l'obra subterrània per a la captació d'aigües número 0-7418 (Fuencisla 2), de coordenades X=660.900, Y=4.397.450, Z= 790 msnm, en el terme municipal de Requena.
  
3. D'acord amb allò establit en l'article 39.2 del Reglament General per al Règim de la Mineria, el Servei Territorial d'Indústria de València va realitzar amb data 9 de juliol de 2003, les corresponents preses de mostres d'aigua, i es va enviar una de les mostres a l'Institut Geològic i Miner d'Espanya per a la realització de l'anàlisi reglamentària. Amb data de registre d'entrada 5 de novembre de 2003 es va rebre l'informe de l'Institut Geològic i Miner d'Espanya de data 29 d'octubre de 2003, favorable sobre la qualificació com a aigua mineral natural.
  
4, D'acord amb el que disposa l'article 39.2 del Reglament General per al Reglament per al Règim de Mineria, el Servei Territorial d'Indústria de València va informar públicament de la iniciació de l'expedient per mitjà d'anuncis que es van publicar en el Butlletí Oficial de la Província de València número 101, de 29 d'abril de 2004 i en el Diari Oficial de la Generalitat Valenciana número 4.731, de 14 d'abril de 2004, en l'expedient no consta cap escrit d'oposició. El Servei Territorial va emetre informe favorable amb data 2 de setembre de 2004 i va traslladar a la Direcció General d'Indústria i Comerç l'expedient amb data de registre d'entrada de 21 de setembre de 2004, perquè la seua tramitació continue, segons preveu l'article 39.2 del Reglament General per al Règim de la Mineria.
  
5. Amb data de registre d'eixida 29 d'octubre de 2004, que va ser notificat amb data 8 de novembre de 2004, la Direcció General d'Indústria i de Comerç va remetre un escrit en el qual va sol·licitar un informe a la Confederació Hidrogràfica del Xúquer. Amb data d'entrada 22 de novembre de 2004, este organisme va emetre informe, que cal considerar, favorable sobre els efectes de la declaració de l'aigua mineral natural, amb determinades condicions relatives al seu posterior aprofitament.
  
6. D'acord amb el que establix el Reial Decret 1.074/2002, modificat pel Reial Decret 1.744, sobre Reglamentació Tecnicosanitària per a l'elaboració, la circulació i el comerç de begudes envasades i article 39.3 de la Llei 22/73, de Mines, es va traslladar l'expedient a la Conselleria de Sanitat, a la Direcció General de Salut Pública, amb data de registre d'eixida 29 d'octubre de 2004, es va sol·licitar el corresponent informe vinculant sobre la naturalesa de les aigües objecte de l'expedient. Amb data d'eixida 15 de desembre de 2004 la Direcció General de Salut Pública va emetre informe vinculant pel qual va sol·licitar d'analítiques complementàries.
  
7. Amb data 12 de gener de 2005 la societat interessada va presentar la documentació complementària relativa a la qualificació com a aigua mineral natural a la que procedix del referit sondeig 0-7418.
  
8. Amb data 17 de gener de 2005 es va trametre a la Conselleria de Sanitat la referida documentació aportada per l'interessat. Amb data d'eixida 24 de gener de 2005 la Direcció General de Salut Pública va emetre informe vinculant favorable en el qual va concloure que la referida aigua reunix les condicions per a poder ser declarada com a aigua mineral.
  
Fonaments de dret
  
1. La Conselleria d'Indústria i Comerç, és competent per a resoldre la sol·licitud de declaració d'aigua mineral natural de les citades aigües, formulada per Agua Mineral San Benedetto, SA, amb CIF A-81224495, per raó del que disposen els articles 24.2 de la Llei 22/1973, de 21 de juliol, de Mines i el 39.2 del seu Reglament, que va ser aprovat pel Reial Decret 2.857/1978, com allò que establix el Reial Decret 1.047/1984, d'11 d'abril, de Transferències a la Comunitat Valenciana en Matèria d'Indústria, Energia i Mines, en l'annex I, apartat B.IIIa) i en el Decret 184/2004, d'1 d'octubre, del Govern Valencià, pel qual s'aprova el Reglament Orgànic i Funcional de la Conselleria d'Empresa, Universitat i Ciència.
  
Vists els antecedents de fet i els preceptes legals citats i la resta de disposicions d'especial i general aplicació, esta Conselleria d'Indústria i Comerç, a petició de la societat Aigua Mineral San Benedetto, SA, amb CIF A-81224495, resol:
  
Declarar aigua mineral natural la que procedix de la captació número 0-7418, coordinades UTM X=660.900, Y=4.379.450, Z=790 msnm, partida El Pinarejo, pedania de San Antonio, en el terme municipal de Requena, província de València, amb les següents condicions addicionals:
  
1. La present declaració ha de ser a efectes de complementar l'aprofitament de les aigües procedents de la captació 0-6732, declarada mineral natural per mitjà de Resolució de la Conselleria d'Indústria i Comerç, de data 25 d'octubre de 2001, i l'aprofitament i el reconeixement de la qual va ser atorgat com a destinació a la planta embotelladora sota la denominació Fuencisla per mitjà de Resolució de la Direcció General d'Indústria i Energia, amb data 19 de juny de 2002, i sense que supose cap modificació en la relació amb les condicions especials imposades en esta i en particular amb la destinació de l'aigua procedent de les dos captacions, així com els volums i els cabals autoritzats.
  
2. Esta resolució no s'ha d'estendre de facto per a les aigües procedents de qualsevol altra surgència, pou, sondeig, aigua de font, etc. que existix o a realitzar, si prèviament i després de l'oportuna tramitació reglamentària esta conselleria no acorda la qualificació com a mineral natural de les aigües així obtingudes.
  
3. Prèviament a qualsevol variació que supose un increment de l'aprofitament autoritzat de l'aigua declarada mineral natural procedent de la captació número 0-6732 i de la nova captació 0-7418, s'ha de sol·licitar en el Servei Territorial d'Indústria i Seguretat Industrial de la província de València l'oportuna autorització d'aprofitament, per a la seua tramitació reglamentària d'acord amb el que establix l'article 26 de la Llei 22/1973, de 21 de juliol, de Mines i l'article 41 del vigent Reglament General per al Règim de la Mineria, en relació amb l'article 24.1 de la citada llei i el 39.1 del seu reglament.
  
Contra la present resolució, que és definitiva en la via administrativa, es pot interposar recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació, d'acord amb el que establix l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, o amb caràcter potestatiu recurs de reposició davant el conseller d'Empresa, Universitat i Ciència en el termini d'un mes comptador des de l'endemà de la seua notificació d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.